Un bebeluș din Botoșani de nici o lună, intoxicat cu nitriți a ajuns în stare gravă la Spitalul de copii Sf. Maria din Iași.
Care este starea nou născutului ne spune purtătorul de cuvânt al unității medicale, Cătălina Ionescu: "Un nou-născut, în vârstă de 28 de zile, alimentat cu lapte praf pregătit cu apă de la fântână, a fost transferat în cursul serii trecute de la Spitalul Botoșani cu intoxicație cu nitriți, formă severă. Pacientul, internat în prima etapă în secția de Terapie Intensivă, a primit antidotul pentru intoxicația cu nitriți, iar în cursul zilei de astăzi a fost transferat pe secția de toxicologie. Starea generală a pacientului la acest moment este bună."
(Radio Iaşi/FOTO imagine ilustrativă radioiasi.ro)